SEBUAH SIRI NETFLIX
Nenek moyang kami hidup berharmoni dengan tanah ini sejak berkurun lamanya.
Sejak tahun 1700-an,
penjajah British tiba menaiki kapal dengan niat untuk menduduki benua ini
dan merampas segala-galanya.
Dahulu, kami berpada-pada dan berbakti semula kepada tanah
untuk memelihara alam semula jadi.
Hari ini, udara, air dan tanah ini dah tercemar.
Kesuburan tanah merosot dan hasil laut semakin berkurangan.
Maka, sekarang ialah waktunya
untuk kami terus bersuara di tanah tumpah darah kami
demi kelestarian budaya kami dan alam semula jadi.
Inilah secebis kisah masyarakat peribumi Australia.
Tamadun peribumi Australia direkodkan seawal 60,000 tahun lalu,
sebelum penjajahan British, penempatan dan rampasan tanah.
Seperti kebanyakan negara lain,
ia dihantui sejarah penjajahan yang kejam dan berdarah.
Sambil menelusuri pengembaraan di negara yang indah ini,
kita harus mengiktiraf penduduk asal tanah ini
dan usaha mereka memelihara anugerah ini.
Kita patut mencontohi cara mereka menghormati kesinambungan
antara manusia dan alam semula jadi.
- Minum. - Itulah inti pati episod kali ini.
Mengiktiraf pemilik asal tanah ini,
menyelami budaya mereka
dan mengaplikasikannya untuk memelihara Bumi hari ini.
Hebatnya! Macam zaman dahulukala.
Di Universiti Melbourne, kami terus mendalami
sejarah Australia bersama penulis, Bruce Pascoe.
Penulisan Bruce, Dark Emu, menyangkal kepercayaan ramai
yang kononnya peribumi Australia pemburu-pengumpul nomad
sedangkan mereka pakar pemuliharaan dan petani yang sofistikated.
Ideanya bukan teori semata-mata.
Dia menulis berdasarkan jurnal dan rekod catatan penjajah dan penjelajah.
Kata Bruce, sebagai penduduk asal Australia,
peribumi harus dihormati
atas sumbangan mereka kepada masyarakat dan alam.
Kami berbesar hati dapat duduk semeja dengan dia.
- Mengujakan. - Ya.
Kami berbesar hati dapat duduk dan belajar daripada awak.
Saya rasa itulah kuncinya.
Australia pernah dijajah dan masih dijajah.
Sebab itu kami disalahtafsirkan sehingga ke hari ini.
Kita boleh belajar lebih banyak tentang Australia
dengan mengamati gaya hidup peribuminya.
Semua penulisan dan perkongsian awak berkisarkan
dasar pandang belakang untuk maju ke hadapan, bukan?
Ya.
Kami percaya peradaban terawal bermula di sini.
Maksudnya, peribumi Australia hidup bermasyarakat
secara berkelompok seawal 50 hingga 60,000 tahun lalu.
Berpuluh-puluh ribu tahun sebelum penjajahan…
Ya. Jauh lebih tua daripada peradaban Turki dan Israel.
Apa rahsia masyarakat peribumi mampu bertahan sehingga ke hari ini?
Jawapannya kesederhanaan dalam kehidupan mereka.
Kita patut berasimilasi dengan alam.
Sebab itu peribumi ada totem haiwan, pokok dan tumbuh-tumbuhan
kerana kami anggap diri sebagai jasad bernyawa.
Semua itu musnah dek penguasaan dan penjajahan.
Kita patut berbincang dan bertanya,
"Adakah manusia masih wujud atau pupus 20,000 tahun lagi?"
Memelihara alam semula jadi ibarat kerja rumah…
- Ya. - …dan baik untuk ekonomi.
Walau apa pun, jangan sesekali usik alam semula jadi.
Barulah kita selamat.
Ya.
Ada kira-kira 500 suku peribumi di seluruh Australia.
Populasi peribumi di Australia hari ini cuma 2.4 peratus.
Kita akan melawat beberapa suku peribumi dan ini perhentian pertama kita.
Terdapat tiga ekosistem unik di kawasan Pantai Cooya, Queensland.
Pantai, bakau dan terumbu pantai.
Semuanya dihubungkan dataran lumpur dan lagun pasang surut.
Hari ini kita akan beramah mesra dengan wakil peribumi di sini,
orang Kuku Yalanji.
Perjalanan episod kali ini akan diceritakan
oleh wakil setiap suku peribumi dan dengar daripada mulut mereka sendiri.
Ini Linc Walker.
Nama saya Linc Walker.
Saya dan abang saya buat Jelajah Habitat Budaya Kuku Yalanji.
Syarikat kami dimiliki dan diusahakan sepenuhnya oleh peribumi.
Kami tawar pengalaman budaya menyeluruh.
Sebagai penjaga dan anak watan tanah ini,
kami bertanggungjawab untuk menurunkan pengetahuan budaya
yang diwariskan kepada kami sejak turun-temurun.
- Selamat datang. - Terima kasih sudi terima kami.
Terujanya!
Kami akan bercakap dalam bahasa ibunda Kuku Yalanji.
Nama tempat ini Cooya Cooya. Maksudnya memancing.
Macam-macam jenis.
Ini sebahagian daripadanya.
Buaya, suji todak, jerung gergaji, penyu…
- Itu suji todak? - Ya. Nampak satu lagi?
- Yang itu? Muncung suji todak? - Betul itu.
- Itu pula jerung gergaji. - Tepat sekali.
Kami pasang pemegang di hujungnya untuk tebang pokok.
- Kamu tangkap ikan guna cara tradisional? - Ya.
Melembing, pemburuan memilih, memungut,
menjala, pasang perangkap dan sebagainya.
Berapa umur kamu semasa belajar memancing?
Sejak kecil.
Kami belajar memancing daripada ibu ayah dan saudara-mara.
Semua ada teknik sendiri.
Orang-orang tua kami dah uzur.
Kami buat semua ini supaya boleh terus memburu
dan saji hidangan berkhasiat.
Ramai sanak saudara kami menghidap diabetes.
Awak tahu nenek moyang kami dipaksa berpindah ke petempatan baharu.
Mereka makan gula, tepung, tembakau dan teh.
Seluruh generasi nenek saya menghidap diabetes.
Sekarang, mereka tak perlu makan semua itu lagi.
Mereka kembali memburu dan mengumpul. Generasi kami berusaha
menghidupkan semula gaya hidup ini demi kesihatan keturunan kami.
Mengagumkan.
Pakej jelajah budaya ini salah satu usaha mempromosikan keistimewaan budaya,
melindungi keturunan, mencorakkan masa depan
dan memadam igauan lampau kami.
Jom masuk ikut depan. Sebelum mula, kita berlatih melembing.
Kami bawa Darin dan Zac ke pantai
untuk ajar mereka cara melembing dengan selamat.
Dah 20,000 tahun kami tinggal di sini.
Dulu di sana, tapi paras air laut meningkat.
Sekarang, di kaki gunung.
Itulah asal-usul suku kami. Cerita itu masih utuh.
Semua tanda tempat di sini membuktikannya.
Wah.
Jom ikut saya pilih lembing.
Cuba angkat. Jangan terlalu berat atau ringan.
Pilih lembing yang sesuai. Kita akan berlatih dan…
Awak boleh tukar nanti.
- Yang ini okey. - Okey? Awas orang belakang.
Alamak! Nasib baik hujung lembing.
Peraturan pertama pegang lembing, rapat ke bahu dan tegak ke atas.
- Elak tertikam orang. - Saya nak tengok matanya.
Okey, sebelah kaki ke depan.
Satu jari di hujung lembing.
Jari telunjuk.
Hala kaki ke arah sasaran.
Alih berat badan ke kaki belakang. Undur dan alih.
Boleh angkat kaki depan, ambil langkah dan lontar guna jari.
Okey, cuba. Macam itulah.
- Lembing saya melantun. - Santai.
- Okey, kita cuba lagi. - Seronoknya.
- Terima kasih. - Sama-sama.
Dekat sangat. Saya jauhkan sedikit.
Jauhnya? Bolehkah nampak ikan sejauh itu?
Ikan boleh dengar bunyi kita datang. Kita mesti kejar ikan.
Ikan ada sisik, jadi lontar kuat-kuat.
Jangan tersasar lagi.
Tersasar. Tak apa. Ia terapung.
- Macam itulah! Bagus. - Hebat.
Pernah tengok ini?
- Ini woomera. - Tak pernah.
Sekarang, itu jari awak.
WOOMERA: ALAT BANTU TINGKAT INERSIA LEMBING
Tambah kuasa lontaran.
Penambahbaikan senjata.
PERTAMBAHAN KUASA
Sebaik saja pandai melontar,
kami ajar mereka guna woomera sebagai alat bantu…
- Tersasar! - …untuk kuatkan lontaran.
- Bagus. Hebat. Padu. - Bagus.
Bukan senang belajar melembing sambil dikelilingi ramai orang,
jadi penting untuk mereka belajar cara mengendalikan lembing dengan selamat…
Itu dia.
…sebelum ajar cara berburu tradisional.
Baiklah, itu saja daripada saya.
- Sedia? - Boleh tahan.
Saya dan Darin menyusuri pantai, cari pokok ubatan dan kutip makanan.
Kamu berdua pergi tangkap ikan, ketam dan sebagainya.
- Okey. - Jom bertanding.
- Jangan risau. - Awak okey?
- Pergi cari sayur. - Okey.
Saya ajak Zac ikut saya.
Kami nak cari ketam nipah atau apa-apa saja.
Biasanya, macam itulah rupa ketam.
Ketam akan lari apabila nampak kita datang.
Ini lubang tempat ikan pari makan.
Kalau kerang bergerak, arus elektrik terhasil.
Ikan pari akan cari, tindih, pecahkan cangkerangnya dan makan.
- Nampak pokok-pokok ini? - Ya.
Ini sejenis pokok ubatan paling serba guna.
Ada banyak.
Itu buahnya.
Ada warna hijau dan putih. Yang putih dah masak.
Buah beri putih itu ialah buah pokok merambong.
Kalau ada jangkitan di mata atau mata termasuk pasir,
picit buah yang dah masak dan titiskan jusnya.
Kami guna jusnya yang masin sebagai antiseptik.
Inilah ubat titis mata kami.
- Senang saja. - Wah, ia sangat…
Mata saya rasa…
Ia tak memedihkan, malah lebih bersih.
Bersih, ya. Picit di atas…
Boleh basuh tangan. Sifatnya lembut dan tak melekit.
- Ia kering. Membersihkan. - Hebatnya.
Ia berguna kalau kita di pantai.
- Apabila tangan kotor. - Ya.
Ini pula ialah umang-umang.
- Kuyulin atau siput kong. - Besarnya.
Ya.
Inilah umpan memancing terbaik.
Kalau memancing di pantai atau sungai, guna umang-umang.
Orang peribumi letak batu di lokasi memancing.
Kami tandakannya dengan batu dan serpihan cangkerang.
- Itu penanda… - Banyak ikan di situ.
Daunnya boleh dimakan?
Tak boleh, tapi ini pembalut luka kami.
- Pembalut luka. - Untuk kulit melecur atau ulser.
Rasalah. Sejuk.
Selepas penat berjalan, celup daunnya di dalam air…
- Hebatnya. - …buat alas dan baring.
Ia sangat mujarab untuk selaran matahari.
- Ini pula pokok bunga seri pagi. - Bunga seri pagi.
Pokok ini bunganya kuning.
Ada yang menjalar dan berbunga ungu.
Kami panggilnya pokok ikan pari.
Kalau awak disengat oleh ikan pari
atau luka terpijak terumbu, ini anseptik lebih kuat.
Kami akan lumatkannya, tambah air panas dan rendam kaki.
Ia buat kaki kebas, jadi kurang rasa sakit.
Di mana-mana saja di Australia,
ada pertalian istimewa antara tumbuh-tumbuhan dan haiwan.
Sebagai manusia, kita mesti cari pertalian itu.
Itulah yang sepatutnya.
- Biar Zac dan Brandon berjuang. - Kita cari ubat untuk mereka.
Ini kerang bulan.
Anak bulan, ia hitam. Bulan penuh, ia putih.
Warnanya berubah mengikut peredaran bulan.
- Sebab itu namanya kerang bulan. - Tengok! Santainya.
Kalau mendung, kita nak berburu dan tahu pasang surut air laut,
kita boleh tengok warna cangkerangnya.
Kalau warnanya gelap macam tadi, cuaca mengizinkan.
Jadi, awak dapat petunjuk daripada haiwan.
Haiwan dan tumbuh-tumbuhan banyak membantu.
Mengagumkan.
Hebatnya! Macam zaman dahulukala.
Inilah arked permainan kami semasa kecil.
- Permainan video tak sehebat ini. - Ya.
Pengetahuan peribumi tentang alam semula jadi
ternyata sangat berguna untuk masyarakat.
Setiap keluarga dan individu ada haiwan berbeza.
Kami ada totem masing-masing untuk pastikan ia terus hidup.
Betul.
SEKURANG-KURANGNYA EMPAT TOTEM SEORANG.
Kalau diamati dan dicontohi, kita dapat belajar rahsia kemandirian.
Kita memancing semasa air surut.
Buaya dan jerung akan kembali semasa air pasang.
Maksudnya, masing-masing ada enam jam.
Kita perlu berkongsi segala-galanya.
Ini ketam nipah jantan dewasa.
- Ambillah. - Wah!
- Ada lagi? - Seekor saja.
- Tengok. Menakjubkan. - Ada seekor di sana.
Kalau nak cam ketam jantan, cari bentuk segi tiga di bawahnya.
Ini ketam jantan. Saiz badan dan sepitnya lebih besar.
- Nak pegang? - Tengok itu! Nak.
- Ini cara paling selamat. - Letak di pasir.
Sentiasa pegang dari belakang, bukan dari depan.
- Dari bawah? - Jangan!
- Nanti disepit. - Yakah?
Kebanyakan orang tak tahu betapa berbahayanya ketam nipah.
- Dapat? - Dah.
Jari boleh putus kalau disepit ketam nipah.
Ketam nipah akan kejar kalau kita terlalu dekat.
Sepitnya besar. Itu pula perekahnya.
Jangan pegang. Kalau disepit, hancur tulang.
Kalau disepit sebelah lagi, jari boleh putus.
- Betulkah? Oh, Tuhan. - Cubalah.
- Jari kelengkeng. - Saya sayang jari saya.
Tengok itu.
Tangkap!
- Menggerunkan, bukan? - Ini ketam awak.
Tak apa. Awak boleh lepaskannya.
- Jumpa lagi. - Okey. Terima kasih.
- Awak beri harapan. - Ya.
Baiklah.
- Ada kelapa di sini? - Ya, itulah rancangannya.
Biar mereka tangkap ikan. Kita kupas kelapa.
Guna matanya yang runcing untuk kupas kulitnya.
Nah.
Parut isi kelapa di sini.
Inilah cara terbaik untuk buat santan.
- Minum. - Awak mesti ajar kawan awak…
- Ya. - …cari makanan.
- Terima kasih. - Sama-sama.
- Ada seekor! - Ketam? Dah lari?
Ya. Ketam itu dah lari.
Sekarang, saya dah tahu.
- Ketam. - Ada seekor di situ. Nampak?
- Awak boleh nampak sejauh itu? - Ia nak lari. Tangkap.
Dekat lagi.
Tangkap ketam itu.
Terlepas! Nampak itu?
Terlepas! Di bawah.
- Di bawah. - Di sana.
- Dia berjaya! - Tepat di tengah-tengah.
Itu ketam awak.
Tepat di tengah-tengah.
Saya suka memancing dengan umpan tiruan di Amerika,
tapi saya tak rasa bersalah kerana ketam ini ditangkap untuk dimakan.
- Rasa lebih sedap kalau tangkap sendiri. - Ya, betul!
Tengok ketam ini.
Seterusnya, jom belajar masak ketam.
Saya harap awak dah lapar.
- Hai, saya Darin. - Selamat berkenalan. Saya Delissa.
Saya penganyam tradisional dan ini anak saudara saya, Cayanna.
Hai, Cayanna.
Nenek yang ajar saya menganyam.
- Kami akan bersila beramai-ramai. - Ini serat apa?
Kami guna pokok palma hitam yang sangat jarang ditemui.
Pokok palma hitam cuma tumbuh di sepanjang kawasan pantai Wet Tropics.
Kaum lelaki peribumi akan guna batangnya
untuk buat kayu penepuk.
- Saya biasa nampak dalam upacara. - Ya.
Mereka buat kayu penepuk, woomera dan mata lembing.
Tiada pembaziran. Kami guna semua bahagian.
Saya tanam semula setiap pokok yang saya tebang di Daintree.
- Demi kelestarian. - Bagus.
Peribumi dilarang keras mengamalkan budaya tradisional
di kawasan petempatan baharu,
jadi kami bersyukur ilmu itu diwariskan kepada keluarga kami,
kepada isteri, anak-anak kami dan mereka turut mewariskannya
kepada cucu-cicit kami.
Mengikut tradisi kami, beg itu digunakan untuk bawa bayi.
Talinya disangkutkan di kepala. Macam ini caranya.
Macam inilah cara mereka bawa bayi di hutan.
Kalau anyam beg sebesar ini,
saya perlukan tiga bulan untuk siapkannya.
- Tiga bulan? - Ya. Memang lama.
Kalau beg-beg kecil macam ini, setengah jam saja.
Semasa cuti sekolah, kami duduk bersembang dengan nenek.
Nenek saya menyorok di dalam bakul
- semasa Generasi Yang Dicuri… - Apa?
Semasa kerajaan rampas anak-anak peribumi.
Biar betul?
Moyang saya beri nenek genggam kacang burnie untuk elak nenek menangis
dan nenek saya terselamat.
Tragedi rampasan dan petempatan semula
anak-anak peribumi masih segar dalam ingatan.
Beberapa puluh tahun lalu saja.
Jadi, kami sangat bersyukur kerana budaya kami masih terpelihara
dan berpeluang berkongsinya dengan dunia.
Selain kesegarannya,
apa rahsia untuk masak ketam yang sedap?
Masukkannya di dalam kuali dan jangan kedekut bahan.
Tuang minyak kelapa.
Agak-agak.
Letak sedikit mentega.
- Bawang putih kisar. - Saya suka. Rasanya manis.
Ini cuma cili api yang dijerukkan selama 25 tahun.
Ada cili, cuka dan garam. Tambahkan dua sudu cili jeruk.
Tuang air jeruknya.
Baunya semerbak apabila mendidih.
Kalau masak terlalu lama, isi ketam melekat pada cangkerang.
Ini lemon bush. Rasanya lebih sedap daripada lemon biasa.
Betulkah? Lemon bush?
Percayalah. Awak boleh rasa.
Tabur sedikit garam.
Tutup dan biar selama lima minit.
- Biar ia dikukus? - Tunggu warna ketam bertukar oren.
Itu saja.
Cicah saja?
Cicah banyak-banyak.
Sedap.
Kalau dah habis dan tak cukup, kita masak lagi.
Masak lagi.
Pandaikah Darin anyam bakul?
Dia mesti sabar.
Macam mana rupa sebenar bakul ini?
- Saya perlu tahu. - Okey.
- Ini contoh yang dah siap. - Wah! Tengok itu.
Seronok dapat lari daripada rutin dan fokus pada sesuatu.
Luang masa untuk dengar cerita awak.
Saya harap awak seronok.
- Ya. - Terima kasih.
- Hei! Apa khabar? - Apa khabar?
- Macam mana? - Semua okey?
- Okey. - Ya?
Saya belajar macam-macam.
- Seronok? - Banyak ketam.
Ya? Wah, boleh tahan.
Kami jumpa tumbuhan ubatan dan makan kelapa parut.
- Wah. - Mengujakan, bukan?
- Luar biasa. - Ya.
Kawasan pantai ini ibarat kedai runcit dan farmasi.
Semuanya cukup.
Seronok dapat belajar gaya hidup kamu.
Terima kasih kerana sambung tradisi, layan kami dan…
Sama-sama. Singgah bila-bila. Kami sentiasa di sini.
- Terima kasih, saudara. - Terima kasih.
- Sama-sama.
- Jumpa lagi. - Terima kasih! Selamat siang.
Seterusnya, kita mengembara ke taman negara di utara Queensland,
tapi ini bukan taman biasa.
Lebih kurang 400 juta tahun lalu,
skulptur menakjubkan ini tercipta.
Jisim Bumi bergerak, air mengalir dan batu kapur terlarut.
Maka terhasillah, Gua Chillagoe.
Sejarah masyarakat peribumi Australia
dan Gua Chillagoe bermula sejak beribu-ribu tahun lalu.
Malangnya saya kurang sihat pada hari jelajah Gua Chillagoe,
jadi Darin berseorangan.
- Wah, cantiknya. - Ini awak punya.
- Apa nama tempat ini? - Nama tempat ini Chillagoe.
Ada ruang gua yang diterangi cahaya matahari
dan saya akan tunjuk beberapa fosil marin juga.
Betulkah?
Dahulunya, kawasan ini ditenggelami air.
- Ya. - Bila?
Kata orang, kira-kira 400 juta tahun lalu.
- Empat ratus juta? - Ya.
Wah.
Apa yang berlaku? Macam mana gua ini terbentuk?
Arang dan sedimen bercampur
dan membentuk sedimen batu kapur.
Pergerakan kerak Bumi, peningkatan suhu dan tekanan
menyebabkan ia tertolak ke atas.
Sukar dibayangkan,
tapi saintis percaya gua ini mula terbentuk kira-kira 400 juta tahun lalu.
Dahulu, gua ini ditenggelami air.
Hei, siapa awak?
Saya amonit, sejenis pemangsa marin purba.
Spesies saya berkembang biak di laut sekitar kawasan ini
sebelum kami pupus.
Maksudnya, fosil amonit di sekitar sini ialah buktinya?
Ya! Bukti kawasan ini pernah tenggelam.
Berjuta-juta tahun lalu, plat tektonik Bumi beralih,
bertembung dan membentuk banjaran gunung-ganang.
Disebabkan hujan dan hakisan, gua di dalam gunung ini terbentuk,
menghasilkan keajaiban alam
yang wajib dipelihara dan dimanfaatkan oleh manusia
sejak lebih 60,000 tahun lalu.
Jangan lupa. Dah 65 juta tahun spesies saya pupus.
Saya baru teringat. Saya patut pergi.
Jumpa lagi?
Dalam bentuk fosil saja!
Wah!
Menakjubkan.
Para pelancong turut menghargai keindahan gua ini
macam saya dan sebab itulah saya suka kerja saya.
Okey, silangkannya.
Oh, Tuhan.
- Kita dah masuk, Eddie. - Betul itu.
Gua ini ditemui pada tahun 1891.
Tahun 1891?
Ya, oleh seorang lelaki bernama William Atherton.
- Ada labah-labah. - Apa? Di mana labah-labah itu?
Ramai orang menjerit apabila nampak labah-labah Huntsman.
Mereka takut.
Sebesar tapak tangan saya.
Eddie, boleh jelaskan tentang struktur yang terjurai ini?
- Apa namanya? - Namanya stalaktit.
Stalaktit?
Nama struktur bercerancang ini pula stalagmit.
Stalaktit terbentuk daripada titisan air.
Ibarat straw, air menitis,
membentuk stalagmit yang bercerancang.
Berapa lama masa semua ini terbentuk?
Stalaktit memanjang tiga hingga lima sentimeter setiap 100 tahun.
Stalagmit pula meninggi satu sentimeter setiap 100 tahun.
Baiklah. Di sini, awak boleh lihat…
- Itu dia. - Hujungnya basah.
- Tengok. - Ia ambil masa untuk menitis, jadi…
Boleh sentuh? Tak? Lebih baik jangan.
Sejurus kami masuk ke ruang yang terang…
Wah!
…reaksi pertama mereka, "Wah.
Luasnya ruang ini! Macam gereja."
Ini salah satu ruang yang diterangi matahari di gua ini.
Ini salah satu pemandangan paling indah saya pernah lihat.
Ia memang cantik.
Inilah tarikan utama eksplorasi kami.
Kita pasti tertanya-tanya tentang identiti dan jati diri kita,
"Apa ini? Apa semua ini?",
apabila datang ke tempat macam ini.
Eddie, saya betul-betul terpesona.
- Oh, Tuhan. - Pejabat saya cantik, bukan?
Wah.
Mungkin di sinilah tempat masyarakat peribumi berteduh.
Betul.
Mereka tak masuk terlalu dalam kerana gelap.
Dekat.
Ada cahaya dan permukaan di sini rata.
Awak pasti berbesar hati dapat berkongsi
seluruh kawasan gua ini bersama saya dan pelancong.
Betul.
Macam awak cakap tadi.
Kita rasa sesuatu.
- Ya. - Kita simpan perasaan itu.
- Ya. - Baguslah.
Saya bawa Darin ke puncak bukit untuk menikmati pemandangan.
Pemandangannya seluas mata memandang.
Baiklah, Darin. Saya nak tunjuk seni batu.
- Seni batu? - Betul itu.
Kemuncaknya tersembunyi di bawah kanopi batu ini.
Pandang atas.
Wah!
Cantik seni batu ini.
Ada banyak lukisan bintang di sini.
Ramai peribumi tinggal di sekitar sini…
Suku peribumi kawasan ini dipanggil Wakaman.
Kami belajar ilmu bintang dengan belayar pada waktu malam,
jadi lukisan ini menunjukkan arah ke bintang senja yang biasa kelihatan.
- Di sini. - Ikut arah itu.
- Awak tiba di laut. - Ya?
Semua ini berdasarkan landskap di sini.
- Tepat sekali. - Wah.
Di sebelah sini, banyak lukisan tapak kaki anjing.
Ya.
Kami percaya pada semangat anjing.
Kami panggilnya Djungan dan ini gambar tapak kakinya.
Di hujung sebelah sana, awak boleh nampak batu berbentuk muka.
Di situlah kisah Djungan bermula.
Raja bersama tujuh permaisurinya akan datang dan bersemayam di sini.
Dari atas sini, kita boleh nampak petempatan suku lain.
Di sebelah timur, suku Mbabaram.
Di sebelah utara, suku Kuku Djungan
yang turut berkunjung ke sini.
Lukisan ini menceritakan sejarah landskap kawasan ini
dan asal-usul anjing itu.
Ada peta berbentuk muka anjing di belakang.
- Wah. - Ia mengarah ke sana.
Dahulunya, batu kelabu itu ialah dasar laut
dan puncak bukit ini ialah kawasan paling cetek.
Di sini?
Sekarang, saya nak tunjuk satu bukti prasejarah kepada Darin.
Ini fosil marin yang berusia 65 juta tahun semasa gua ini ditenggelami air.
Ini sebahagian daripada terumbu…
- Betul. - …400 juta tahun lalu.
- Eddie, terima kasih. - Sama-sama.
- Matahari terbit, terbenam dan laut. - Betul.
Kawasan ini mesti dipelihara kerana ia kaya dengan sejarah.
Saya harap seluruh dunia tahu nilai dan keajaiban tempat ini
dan sama-sama berusaha memeliharanya.
Setiap pengalaman berbalik kepada soalan yang sama.
Apa kita patut buat?
Saya teringat perbualan kami dengan Bruce Pascoe.
Apa kita boleh belajar daripada masyarakat peribumi?
Saya rasa zaman itu penuh keajaiban.
- Secawan teh. - Secawan teh.
- Macam sekarang. - Ya. Duduk. Minum teh.
Tanya jenis teh yang orang-orang tua suka minum.
- Tanya nak tambah susu atau gula. - Okey.
- Keprihatinan macam itulah… - Hormat. Ya.
Kita hidang kudap-kudap.
Kita makan sama-sama sambil cakap tentang kemampanan.
Ini bukan penyelesaian, cuma perbualan.
Perbualan yang mengubah dunia.
Bukan peribumi saja, tapi satu sama lain. Sekarang, kita dah berhenti…
- Berkomunikasi. - …menyayangi.
- Luar biasa. - Saya sangat kagum dengan awak.
- Terima kasih banyak. - Ya. Indah sekali.
Mudah saja.
Duduk. Dengar. Dunia ini patut dikongsi bersama.
Terima kasih, Bruce.
Ini satu lagi peluang untuk kita berkongsi.
Kita menuju ke Hutan Hujan Girringun
untuk jumpa Sonya Takau, pegawai komunikasi,
dan Phil Rist, Ketua Pegawai Eksekutif Perbadanan Peribumi Girringun.
Nama saya Phil Rist.
Saya pegawai eksekutif sebuah perbadanan terkenal,
Pusat Pengurusan Peribumi di Queensland dan seluruh Australia.
Kami ada sembilan pasukan yang menguruskan hal ehwal peribumi.
Australia ada sejarah hitam
tentang layanan kerajaan terhadap peribumi Australia.
Kalau lebih ramai orang faham dan buka mata
tentang penderitaan peribumi Australia, itu lebih baik.
Bak kata pepatah kami,
"Biasanya si ayah dan anak lelaki yang buat kerja-kerja berat."
Apabila si ayah dah uzur dan letak lembingnya,
adalah tanggungjawab anak lelaki untuk meneruskan perjuangan.
Keadaan itu dah berubah.
Anak perempuan yang sambung perjuangan.
Kamu juga sumbang sesuatu.
Kesudian kamu untuk belajar dan dengar mendukung perubahan itu.
Australia salah sebuah negara terkaya di dunia,
tapi hakikatnya,
ada sebuah perjuangan yang masih membarah.
Pengasimilasian tradisi dalam sebuah budaya dominan.
Ia menimbulkan banyak pertembungan.
Saya betul-betul hairan.
Kenapa tiada inisiatif kesepakatan
antara kerajaan dan masyarakat peribumi
untuk memanfaatkan kelebihan masing-masing sekali gus memantapkan Australia?
Susah saya nak jawab soalan itu.
Selama ini, orang kulit putih memandang rendah peribumi Australia.
Sikap prejudis itu tertanam
dan mewujudkan kompleks rendah diri-tinggi diri.
Saya rasa keadaan dah berubah sejak beberapa tahun kebelakangan ini.
Saya faham dan setuju. Gelombang perubahan itu kian dirasai.
Saya tahu ada generasi muda yang berfikiran terbuka,
progresif dan…
Seronok dapat duduk bersama kamu hari ini
kerana kamu menyuarakan isi hati kamu.
Kalau ada cara untuk kami bantu tingkatkan kesedaran
dan menyampaikan suara peribumi Australia…
- Terima kasih. - Saya berbesar hati.
Kami sayang kamu.
- Ini hal terhebat… - Tinggal dengan kami.
Jangan balik.
- Awas. Mungkin… - Kami akan menghantui kamu.
Keterlibatan masyarakat peribumi penting
dalam usaha menangani isu global hari ini.
Usaha memulihara alam semula jadi
memerlukan pandangan masyarakat peribumi.
Okey. Zac dan Darin.
Kami nak kenalkan tetamu istimewa.
Ini Khoa.
Hai, Khoa.
Helo, sayang. Ia sangat pemalu.
Khoa ialah dingo hutan hujan baka tulen.
Di Australia, dingo dizalimi.
Hari ini, ada perseteruan antara industri ternakan
dan mereka yang mahu melindungi dan menyelamatkan dingo.
Dingo dikelaskan dalam genus Canis,
sama seperti serigala, koyote, musang dan anjing.
Walaupun nampak comel dan jinak,
dingo liar ialah pemangsa ganas seperti kebanyakan karnivor.
Sekarang, di Queensland, ada dua akta perundangan
yang diluluskan untuk menghapuskan dingo.
Sebagai peribumi,
kami tahu peranan dingo dalam ekosistem sangat penting.
Dingo pemangsa apeks di Australia.
Demi keseimbangan mana-mana ekosistem atau persekitaran semula jadi,
pemangsa apeks sangat penting.
Kalau ia kekal dalam piramid ekosistem sebagai pengimbang alam,
semuanya akan harmoni.
Sejak kecil kami diajar untuk menghargai alam.
Alam semula jadi bersifat mampan.
Dingo dan peribumi banyak persamaan.
Kami pernah ditembak, diracun dan terperangkap.
Maksud saya, di Australia, hamba kulit Hitam pernah diperdagangkan.
Sonya berkongsi persamaan realiti yang kejam
antara masyarakat peribumi dengan dingo Australia.
Zaman mula berubah, tapi perjuangan kami masih panjang
untuk mengubah pemikiran penjajah
yang meracuni generasi hari ini.
Saya kagum dengan perspektif awak.
Kalau kita biar dingo hidup bebas dalam habitatnya sebagai pemangsa apeks,
mungkin keseimbangan dapat dikembalikan.
Situasinya sama. Kalau suara peribumi didengari,
semuanya akan seimbang.
Kalaulah sains Barat dan pengetahuan peribumi digabungkan,
banyak penyelesaian luar biasa…
- Betul. - …untuk selamatkan alam sekitar.
Budaya peribumi ialah budaya kita semua.
Kalau benar ia tamadun tertua di Bumi,
maka kita semua…
- Mensyukurinya. - Ya. Mensyukurinya.
Tak sabar saya nak kongsi kisah ini bersama masyarakat di luar sana.
Kami betul-betul menghargai kesudian Zac dan Darin untuk datang ke sini
kerana akhirnya, ada yang sudi dengar suara peribumi
dan daripada situ,
ada sinar harapan daripada perkongsian positif
yang menguntungkan peribumi dan semua orang.
Paling penting, kepada alam semula jadi.
Maka, kita di landasan tepat.
Selepas tamat sesi itu tadi…
Hati saya runtun.
Bukan senang nak bercakap dari hati ke hati.
- Betul. - Ada banyak aspek yang berbeza.
Satu perkara yang pasti…
betul cakap Bruce Pascoe.
Kita mesti berbincang.
Duduk bertentang mata dengan mereka,
menjiwai perasaan mereka…
Ya.
…berbincang secara jujur dan terbuka,
saya rasa itulah azimat yang hilang dari dunia hari ini.
Saya faham.
Dunia kita bukan saja di rumah, sekolah atau tempat kerja.
Dunia ini sangat luas.
Saya belajar untuk lebih bersyukur.
- Rasanya sangat istimewa, bukan? - Inilah dia. Saya gembira.
Saya jumpa matlamat hidup saya walaupun baru 33 tahun.
Syukurlah.
- Musim ke-53 Down to Earth… - Saya nak jadi David Attenborough.
Mungkin kita tak boleh ubah masa silam
atau tebus kesilapan dan kekhilafan,
tapi kita boleh mendalami sejarah orang lain
dan mendengar suara mereka.
Walaupun perjuangannya masih jauh,
Australia mula ambil inisiatif untuk iktiraf penduduk asalnya.
Semua negara lain patut mencontohi usaha mulia ini.
Semua orang berhak melibatkan diri, bersuara dan mengambil bahagian.
Dunia ini kecil sahaja.
Kita semua berjiran.
Setiap perkara yang kita buat akan mempengaruhi orang lain.
Ya! Kita boleh memelihara budaya nenek moyang kita
dan pada masa sama, merancang kemajuan masa depan.
Idea itu boleh direalisasikan dengan kerjasama hari ini.
Down To Earth mengiktiraf peribumi Australia.
Kami menghormati tradisi, budaya dan harapan leluhur peribumi Selat Torres.
Terjemahan sari kata oleh Saffura